
Si  quis  ab  interno  animi  impetu  minus  impulsus ,  sed 
ex  suo  ipsius  arbitrio,  vanitate  ductus,  temere  res  litte¬ 
ris  mandat,  omnino  is  vituperandus  est  atque  impedien¬ 
dus.  Sin  autem  lege  quadam,  cui  plane  obediendum  est, 
ut  palam  aliquid  agat,  cogitur,  etiamsi  mancum  fiat,  op¬ 
probrio  esse  ei  minus  potest.  Equidem  profecto,  nisi 
vetusta  majorum  lege  e  pristinis  temporibus  nobis  tra¬ 
dita,  quae  unumquemque,  qui  summos  artis  medicae  ho¬ 
nores  in  se  conferri  cupit,  dissertatione,  uti  vocatur,  in 
publicum  edita,  voti  compotem  fieri  jubet,  coactus,  jam- 
jam  litteris  mandare  aliquid  non  ausus  essem,  quippe 
qui,  me  juvenem  omni  experientia  destitutum  atque  vix 
primis  artis  medicae  elementis  imbutum,  neque  novi  ali¬ 
quid,  neque,  quae  comperi,  laute  proferre  posse,  bene 
sciam.  Itaque  si  meo  ipsius  arbitrio  obsequi  licuisset, 
virium  mearum  modulum  respiciens  et  timore  et  pudore, 
qui  a  natura  mihi  inhaeret,  victus,  quominus  opus  con- 

scriberem,  magnopere  impeditus  essem*  Attamen  est 

conditio  illa,  quae  unumquemque,  qui  artis  medicae  ho- 

% 

nores  adipisci  vult,  in  scriptoris  gradum  ascendere,  et 
auctoritatem,  quam  saepe  vires  minime  aequant,  sibi  ar¬ 
rogare  quasi  jubet.  Ideo  obedire  tantummodo  melius 
conducere  visum. 

Quae,  quum  ita  sint,  quis  est,  qui  merito  me  repre¬ 
hendat,  si,  quae  in  medicorum  clarorum  libris  inveni  et 
quae  ex  ore  virorum  doctorum  memoria  digna  accepi, 
hic  conscripta  et  in  ordinem  pro  viribus  meis  redacta, 
leget?  quis  porro  est,  qui  mihi  opprobrio  vertat,  si  minus 
laute  proposita  peregerim,  quum,  quaecunque  lege  exigian- 
tur,  haud  magni  pretii  habenda,  inter  omnes  constet? 

Quod  autem  in  publicum  ederem,  quum  saepius  huc 
atque  illuc  considerassem,  denique  de  malis  pancreatis 
affectionibus  nonnulla  conscribendi  consilium  cepi  non 
quo  uberiora  atque  meliora  de  his  dicere  possem,  sed 
quia  minu9  tritae  sunt,  et  quibus  ipse  magis  edocerer. 

DE  MORBIS  PANCREATICIS. 

^iuod  de  multis  morbis  merito  queruntur,  difficillimos 
eos  esse  et  cognitu  et  sanatu,  majori  jure  etiam  in  ma¬ 
lis  pancreatis  valet,  quippe  quod  omnium  glandularum 
more  rarius  acuto  afficiatur  vitio,  ideoque  symptomata 
minus  perspicua  afferat  et  insuper  tam  absconditum  mul- 
tisque  aliis  organis  multo  gravioribus  circumvallatum 
teneat  locum,  ut  plerumque  neque  visui  neque  tactui  ad¬ 
sint  signa,  neque,  si  adsunt,  a  vicinarum  partium  cre¬ 
brioribus  signis  facilia  sint  distinctu.  Etiam  glandulae 
officium  haudquaquam  plane  patet  inter  cos,  qui  phy¬ 
siologiae  student,  quorum  alii  eodem,  quo  glandulae  sa¬ 
li  vales,  munere  eam  fungi  dicunt,  alii  negant.  Succum 
autem  pancreaticum  digestioni  inservire,  perspicuum  at¬ 
que  ex  ipsius  glandulae  officina  colligi  posse  videtur. 
Ex  animalibus  vivis  sumtus  aquosus  est,  coloris  expers, 
salsus,  evaporatione  instituta  natrum  muriaticum  et  pro 
maxima  veri  specie  ammonium  muriaticum,  humorem  te¬ 
nacem,  qui  aqua  facilius,  quam  saliva  solvitur,  relinquit. 
Interdum,  ubi  e  glandula  valde  irritata  secernitur  aciduli 
aliquid  habet,  aut  certe  accipit,  ita  ut  lac  coagulet.  Sin 
autem  aliorum  perscrutatus  eris  analyses,  magnopere  ab- 

horrentes  eas  invenies,  neque  est,  si  tot  et  tam  varias 
respicimus  analyses,  quin  pancreatis  officium,  etiamsi  non 
sit  idem,  quod  glandularum  salivalium,  saltem  tamen  af¬ 
fine  esse,  statuemus,  quum  etiam  saliva  tam  variabilis, 
quam  succus  pancreaticus  inveniatur,  ut  modo  salsa  sit, 
modo  acida,  modo  aliter  mutata.  Neque  abhorrere  vi¬ 
detur  a  veritate,  si,  pancreatis  functionem  cum  jecinoris 
officio  arcte  esse  conjunctam,  dicimus,  quum  et  ductus 
amborum  uno  eodemque  intestini  duodeni  loco  finiantur 
et  pancreas  ipsum  in  omnibus  animalibus  hepate  instru¬ 
ctis  reperiatur.  Succum  autem  illum  majoris  momenti 
non  habendum,  ex  hoc  colligi  posse  videtur,  quod,  glan¬ 
dula  illa  in  canibus  vivis  maximam  partem  exstirpata  et 
reliqua  parte  ligatura  contracta,  nil  detrimenti  exstitit 
animalium  valetudini. 

'  i 

8YMPT0MAT0L0GIA. 

Unicuique  morbo,  quo  difficilior  est  cognitu,  co  ma¬ 
jor  signorum  numerus  attribuitur,  quia  omnia  in  omnibus 
bis  morbis  signa  collecta,  quae  ad  malum  etiam  remote 
tantum  referenda  sunt,  memorantur,  quum  symptomata, 
quae  vitii  diagnosin  certam  statuant,  non  adsint.  Quod 
quum  in  pancreatis  affectionibus  etiam  eveniat,  rei  no¬ 
strae  melius  conducere  visum,  si  signorum  cumulum  ad 
ordines  redigeremus  et  in  duas  quasi  classes  imprimis 
divideremus,  quarum  una  signa  idiopathica,  altera  am¬ 
plectitur  sympathica. 

A.  De  signis,  quae  pancreas  ipsum  offert. 

Dolor  sentitur  intra  umbilicum  et  scrobiculum  cor¬ 
dis  magis  dextrorsum,  ad  dorsum  versus  >  in  intimo  ab- 

domine  fixus;  saepius  etiam  quasi  in  columna  spinali  et 
praecipue  in  superioribus  vertebris  lumbalibus  haeret, 
paululum  infra  stomachum  dextrorsum,  aut,  si  pars  pan¬ 
creatis  sinistra  aegra  est,  magis  sinistrorsum  vergit.  In¬ 
terdum  etiam  dolor  sursum  atque  deorsum  aut  in  ad¬ 
versum  et  in  obliquum  trahitur.  Neque  mutatur  variis 
ventriculi  conditionibus,  attamen,  si  hic  cibis  plane  re¬ 
fertus  est  atque  si  thorax  tussi  vel  sternutatione  convel¬ 
litur,  aut  si  corpus  movetur,  vehementior  fit. 

\ 

Calor  quidam  fixus  insolitus  et  valde  onerans,  qui 
imprimis  post  coenam  et  vesperi  ardet,  dolori  conjun¬ 
ctus  est. 

Rarius  autem,  neque  in  omnibus  pancreatis  morbis, 
tumorem,  et  maxime  tantum  stomacho  jejuno  et  relaxa¬ 
tis  abdominis  integumentis,  eodem  loco,  quem  dolorem 
tenere  diximus,  manu  indagans  invenies.  Si  leviter  tan¬ 
tum  regionem  epigastricam  tetigeris,  dolorem  vix  excita- 
bis,  attamen  interdum,  si  vehementius  presseris. 

Incubitus  lateris  sinistri  incommoda  fere  semper  et 
nonnunquam  gravia  infert.  Lateri  dextro  autem  incum¬ 
bere  aegri  maxime  diligunt,  quia  tunc  relevationem  do¬ 
loris  insignem  percipiunt.  Incubitus  vero  tergi,  stoma¬ 
cho  repleto  onerante,  difficilis ;  etiam  truncus  cito  verti 
aut  erigi  sine  dolore  non  potest.  Omnino  corpus  secun¬ 
dum  varia  pancreatis  vitia  varie  tenetur.  Hos  igitur 
erecto  thorace  jacere  juvabit,  illi  situ  horizontali  magis 
relevabuntur,  quod  quidem  in  singulis  pancreatis  morbis 
enumerandis  magis  elucebit.  Si  in  adversum  flectit  ae¬ 
grotans  truncum,  quasi  onus  stomacho  incumbens  sen¬ 
tiet,  quod  hoc  quidem  situ,  ut  ex  loco  posteriori  et  ex- 

tra  stomachum  sito  pendens  facilius  distinguetur. 


Secretio  succi  pancreatici  ad  varios  morbos  varia, 
aut  aucta,  aut  imminuta,  aut  alio  modo  mutata,  atque 
si  aucta  est,  sive  per  os  major  liquoris  copia  emittitur, 
quam  siolorrhoeam  vocant  scriptores  abdominalem,  sive 
alvi  excretiones  crebriores  et  aquosae  fiunt,  quibus  diar¬ 
rhoeae  salivalis  nomen  inditum.  Signa  vero,  quibus  in 
quovis  casu  de  secretione  seu  aucta  seu  suppressa  de¬ 
cernere  possimus,  certa  hucusque  desiderantur.  Succus 
enim  ille,  quominus  in  aspectum  nobis  veniat,  saepe  im¬ 
peditur.  Atque  etiam  exempla  ab  auctoribus  referuntur, 
per  totum  morbi  decursum  fluxisse  diarrhoeam,  qua  li¬ 
quor  salivae  admodum  similis  rejectus  esset ;  cadaveribus 
autem  dissectis  pancreatis  talem  inventam  esse  conditio¬ 
nem,  qualis  omnem  omnino  secretionem  tollere  debuerat. 
Quare,  tractum  intestinorum  tunc  pancreatis  munere 
fuisse  defunctum,  opinio  haud  aspernanda  esse  videtur. 
Diarrhoea  autem  salivalis  principio  quidem  morbi  pan¬ 
creatis  vitia  minoris  momenti,  neque  tam  acuta,  quam 
obstructio  alvi  significare  videtur,  nisi  illo  modo  ratione 
sympathica  exorta  est.  Etenim,  irritationem  minus  va¬ 
lidam  secretiones  augere,  fortiorem  prorsus  supprimere, 
regula  est  generalis. 

Idem  fere  de  exspuitione  liquoris  limpidi,  ex  pancreate 
et  ex  ventriculo  accedentis,  dicendum.  Nam  aegro  vel 
loquente  vel  dormiente  inter  eructationes  sempiternas 
partim  mucul  quidam  tenax,  spumosus,  aquosus,  partim 
aqua  clara,  lenta,  salivae  similis  destillat;  aut  dormien¬ 
tem  forsitan  clauso  ore,  irruens  per  laryngem,  salivae  co¬ 
pia,  et  suffocationis  periculum  minata,  e  somno  deside- 


rato  excitat  (1).  Qui  ptyalismus  accrescit  et  interduui 
maxime  profusus  fit.  Quando  autem  glandula  acutioris 
indolis  morbo  implicita,  aut  si  omnino  invia  facta,  aut 
diruta  est,  non  animadvertitur,  imo  vero  tunc  et  oris 
cavitas  persicca  et  sedes  interdum  rarissimae  et  exsicca¬ 
tae  sunt.  Aliis  vero  salivae  per  pendula  oris  labra  con¬ 
tinuo  fluxu  derivantur,  alii  autem  sive  consuetudine  du¬ 
cti,  sive  liquoris  copia  coacti,  omnia  vicina  sibi  loca 
plane  inundant.  Sunt,  quos  oscitare  repentinus  quidam 
impetus  impellat,  quo  facto  liquoris  aquosi  neque  quid¬ 
quam  redolentis  neque  sapientis  plures  saepe  unciae 
fluvio  continenti  quasi  inter  ruminationem  prorumpunt  (2). 

B.  De  si  gnis  sympathicis. 

1)  Symptomata ,  quae  systema  reproductionis  laesum  praebet . 

Ventriculi  vero  reliquorumque  intestinorum  tractus 
officium  fere  semper  laesum  alienatumque  est.  Interdum 
enim  morbi  initio  ciborum  cupiditas  valde  aucta,  quam 
famem  caninam  vocant,  nequaquam  autem,  uti  non¬ 
nulli  volunt  (3),  pro  signo  pathognomonico  haec  ha¬ 
benda  est.  Imo  vero  saepius,  in  posteriori  saltem  morbi 
decursu,  diminuta  nutrimenti  solidijappetentia,  aut,  si  ali¬ 
quis  adest,  carnem  praecipue  et  hanc  salsam  fumoque 
siccatam  aegroti  cupiunt  (4).  Sin  autem,  hos  carnis  fa- 

- -  i 

(1)  P.  Frank  (le  cur.  hominum  morb.  Mannh,  de  proiluv. 

p.  86. 

(2)  Reil  von  d.  Erkennt.  u.  Kur  d.  Fieber.  Hal.  1802. 
III.  p.  358  sqq, 

(3)  DOring,  Altenb.  Med.  Annal.  1817.  April.  Heft  4.  p. 
67  sq. 

(4)  S.  G.  Vogelj  Handbuch.  d.  pract.  Arzneinissensch.  B. 
VI.  p.  166. 

stidio  seniper  vexari,  alii  tradunt,  haud  iniquum  esse 

•7  "  <  *  » ■  ■  •  •  i  -  ■  > u  •  ■ 1  •  ••  ^  «* 

censemus,  si,  tunc  hepar  una  cum  pancreate  laborasse, 
contendimus,  nisi  forte  jam  suppurat  pancreas,  aut  si 
malum  ejus  jamdudum  exstat  et  praecipue  in  vini  adusti 
potatoribus. 

Sitis  vero  nonnunquam  inexplebilis  miseros  cruciat 
adeo,  ut  una  nocte  aquae  frigidae  tres  ad  quatuor  men¬ 
surae  ab  ipsis  mulierculis  teneribus  parvo  tantum  cum 
levamine  exhauriantur  (1). 

Saepe  autem  aegrotans  nauseose  affectus  est,  vomi- 
turit  quavis  hora  diei,  jejuno  etiam  stomacho,  neque 
quidquam  vomitu  relevatur.  Post  coenam  et,  exhausto 
antea  potu  calido,  a  molesto  quodam  sensu  in  regione 
epigastrica  vomitus  initium  capit.  Emittitur  autem  vo¬ 
mitu  materiae  aquoso -mucosae,  salivalis,  multifarie  saepe 
compositae  et  tinctae,  intermixta  interdum  bile,  magna 
copia,  quae  etiam  plures  saepe  libras  (2)  per  diem  effi¬ 
cit.  Sandrinus,  illos,  quos  pancreate  laborantes  vi¬ 
dit,  praecipue  massam  colore  tabacino  praeditam  ejecisse, 
dicit  (3). 

lacet  autem  omnium,  quae  pancreatis  vitia  conco- 

mitantur,  symptomatum  frequentissime  observetur,  atta- 

! 

men  pro  signo  pathognomonico  minus  habendus  vomi¬ 
tus,  quum  in  multis  etiam  plane  desit.  Praesto  est  quo¬ 
que  casus,  quem  Riverius  (4)  observabat,  ubi  facultas 


(1)  S  cbmidtmaun  in  Hufeland's  Journ,  B.  VIII.  St. 

4.  p.  16. 

(2)  Frank  1.  c.  B.  V.  P.  1.  p.  90. 

(3)  Morgagni  de  causis  et  sedibus  morborum  per  anatomen 
indagatis.  Edit.  var.  Lib.  III.  Ep.  30.  Cap.  8. 

(1)  Obserr.  med.  cent.  1.  No.  90. 

ipsa  vomendi  omnino  desiderabatur.  Hominis  cujusdam, 
qui  ingenti  pancreatis  scirrho  jejunum  intestinum  tanto¬ 
pere  prementi,  ut  vix  quidquam  ciborum  possit  transire, 
oneratus  erat,  ne  emeticis  quidem  vomitus  suscitari  po¬ 
terat,  Quod  quidem,  vomitu  non  tantum  leviora  pan¬ 
creatis  mala  carere,  probat.  Minus  gravis  haud  raro 
est,  interdum  autem  tam  dirus,  ut  etiam  animi  deliquiis 
excipiatur.  Nunc  vero  sponte  sua,  nunc  corpore  resu¬ 
pinato,  nunc  incubitu  lateris  sinistri  cietur  vomitus,  nunc 
stomacho  repleto.  Sed  quando  solito  tempore  non  re¬ 
vertitur  aut  supprimitur,  majores  etiam  molestiae  oriri 
solent,  atque  postremo,  regione  gastrica  magis  tensa, 
ructibusque  copiosius  ascendentibus,  impetu  multo  vc- 

Iiementiori  prorumpit,  Alii  autem  rarius  tantum  et  per 
>reve  temporis  spatium,  alii  frequentius  atque  diutius 
omitu  vexantur.  Morgagnius  matronam  quandam  no¬ 
bilem,  annos  triginta  tres  natam,  pancreatis  vitio  orga¬ 
nico,  ut  inater,  allectam,  vita  defunctam  esse  narrat, 
postquam  quotidie  per  viginti  quafuor  annos  cibos  se 
eunda  quaque  post  dapes  sumtas  hora  rejecerat. 

Huc  etiam  ingestorum  ruminatio,  quae  quidem  ra¬ 
rissime  occurrit,  cujus  autem  exemplum,  in  pancreatis 
scirrho  ingenti  nisum,  Cei.  Frank  observabat,  referen¬ 
da  videtur  (1). 

Dolores  quoque  ventriculi  sympathici  et  leviores  et 
dirissimi,  qui  a  cardialgia  idiopathica  signis  synchroni- 
cis  distingui  potcrint,  pancreatica  mala  nonnunquam 
comitantur. 

Glandularum  salivalium  mutatio  nulla,  sed  tantum 


(l)  I..  c.  Lib.  V.  P.  II.  i>.  352. 

vel  ex  consensu,  vel  interdum  vicariam  salivam  sive  te¬ 
nacem,  sive  spumosam,  sive  sine  sapore,  sive  salsam, 
sive  acutam  copiosiorem  mittunt.  Aliquando  autem  non 
solum  pharynx,  sed  etiam  oris  cavum  omnis  salivae  ex¬ 
pers  et  plane  siccum  est  (ut  in  pancreatitide  acuta).  — 
Deglutitionem  vero  initio  fere  nunquam  turbatam  vide¬ 
mus,  sed  increscente  malo  atque  stomachum  cardiamque 
irritante  et  comprimente  impeditam  invenies.  Etiam 
singultus  sub  finem  morbi  lethalem  saepissime  adesse 
solent. 

Tubus  autem  intestinorum  reliquus  praeter  tormina 

i 

doloresque  colicos  maxime  varios,  borborygmos,  flatus, 
secretiones  aut  diminutas  aut  auctas  praebet.  Sed  ob¬ 
structio  alvi  saepius  initio  morbi  neque  aegrum,  etiam¬ 
si  plures,  non  solum  dies,  sed  etiam  hebdomates  perdu¬ 
raret,  aeque  ac  diarrhoea  detrudens,  occurrit.  Quo  ve- 
hementior  sialorrhoea  fluit  eo  pertinacius  sedes  adstric- 
tae  esse  solent,  quibus  sublatis  plerumque  fit,  ut  ptya¬ 
lismus  pancreaticus  discedat.  Obstructionem  vero  per¬ 
tinacissimam  tandem  aut  remediis  aut  morbi  indole  vic¬ 
tam  diarrhoea,  principio  interdum  alternans  cum  sedi¬ 
bus  sanis,  deinde  valde  vehemens  sequitur.  Materiei, 
quae  alvo  ejicitur,  varietas  maxima:  modo  aquosa  est, 
modo  spumosa,  tenax,  purulenta,  etiam  striis  sanguino¬ 
lentis  tincta,  modo  alba,  modo  fusca,  interdum  cum  fae¬ 
cibus,  saepissime  sine  illis.  Etiam  hepar,  si  tumor  pan¬ 
creatis  morbo  simul  mutatus,  aut  invius  factus  est  onere 
incumbente,  adversae  valetudinis  signa  praebet  (1).  Eo¬ 
dem  modo  lien  male  affectus  esse  potest. 


(1)  K  ore  fi  iliss.  sist.  theoretic.  considerationem  icteri  no- 

Ex  urina  minus  signa  petenda.  Maxime  variabilis 
est  et  interdum  tantum,  si  glandula  suppurat,  pus  ei  ad¬ 
mixtum. 

2.  De  signis,  quae  ex  systemate  vasorum  projiciscuntur . 

Palpitationes  cordis  non  solum  connexu  sympathico, 
sed  etiam  magis  tumoris  pancreatici  mole  vasa  oppri¬ 
mente  saepius  gignuntur  (1). 

Raro  autem  illi  morbi  tam  acuti  sunt,  ut  cordis 
pulsus  accelerent.  Sed  sub  exitum  lethalcm  febris  he- 
stica  ardere  coepit. 

Etiam  pulsatio,  quam  epigastricam  (2)  vocant,  inter 

s 

scrobiculum  cordis  et  regionem  umbilicalem,  incumbente 
aortae  abdominali  glandulae  auctae  onere,  interdum  tanta 
occurrit,  ut  etiam  oculis  perspicienda  sit.  Interdum  au¬ 
tem  aeger  jamdudum  imprimis  corpore  celeriter  moto 
illam  pulsationem  quasi  ex  anevrismate  pendentem,  an¬ 
tequam  videri  et  tactu  percipi  possit,  sentit  (3). 

In  venis  autem  abdominis  vitio  illo,  praesertim  in 
veni9  haemorrhoidalibus,  sanguis  retinetur ,  quo  facto 
plethora  abdominalis  atque  in  hominibus,  qui  nequaquam 
ad  eas  proni  sunt,  haemorrhoides  oriri  possunt  (4), 


vis  quibusdam  causis  simul  superstructam.  Halae.  1763.  §.  12. 
Lieutaud  histor.  anat.  ed.  Sclilegel.  Longasaliss.  1786.  I. 
p.  298. 

(1)  Sttfrkius  ann.  sec,  med.  Vienn,  1761.  p.  245.  sq. 

(2)  K  rei  si  g  d.  Krankh.  d.  Herzens  systemat.  bearbeitet. 
Berlin  1814.  I.  p.  309.  sq. 

(3)  D  o  e  r  i  n  g.  1.  c. 

(4)  F.  L.  Bang  selecta  diarii  nosocom.  reg.  Frideric.  ITafn. 
1783*87.  T.  II.  p.  408. 

omncsque  ceteri  abdominis  et  extremitatum  inferiorum 
morbi,  qui  ex  sanguine  stagnante  proficiscuntur. 

3.  De  symptomatibus ,  quae  systema  respiratorium  largitur. 

Thoracis  autem  officium  vario  modo  alienari  potest. 
Pancreas  enim  in  molem  immensam,  ut  saepius  fit,  mu¬ 
tatum,  diaphragma,  quominus  inter  inspirationem  satis 
descendat,  prohibere,  atque  ita  respirationem  anhelam 
brevemque  reddere,  perspicuum  est.  Neque  solum  oneri 
suo  diaphragmati,  sed  etiam  vasis  sanguiferis  incumbens 
sanguinisque  circuitum  liberum  ita  intercludens,  pulmo¬ 
num  provinciae  impedimentum  infert  (1).  Atque  etiam 
ascites  et  hydrothorax,  qui  haud  raro  cum  malis  pan¬ 
creaticis  societatem  ineunt,  officio  respiratorio  obviam 
sunt.  Neque,  alvi  obstructionem  diu  permanentem  for¬ 
tasse  idem  efficere  posse,  negemus. 

4)  Signa ,  quae  systema  nervosum  affert. 

Inquietudine  quadam  morbos  illos  comitante,  et  cum 
illis  sive  increscente,  sive  remittente  (2),  aegrotantes  saepe 
affecti  sunt. 

Etiam  de  anxietate  praecordiorum,  vomitum  et  an¬ 
tecedente  et  concomitante,  quam  quidem  non  solum  ex 
intercluso  sanguinis  itinere,  sed  etiam  ex  affectione  qua¬ 
dam  sympathica  proficisci  putemus,  conqueruntur. 

Animo  quoque  aegroti  percelluntur,  tristes,  melan¬ 
cholici  redduntur,  facile  perturbantur  et  ad  iram  irri- 

l  '  i 

tantur. 

(1)  Obserr.  med.  rar.  et  conquisjt.  a  J.  Schenkio  a  Gra- 
fenberg,  Francof.  1600.  p,  738. 

(2)  H ari  es  1.  c.  p.  68. 

Omnes  fere,  qui  pancreate  laborant,  viribus  magno- 
Ipcre  brevi  debilitantur  artuumque  gravitatem  nimiam  at¬ 
que  dolores,  de  quibus  supra  diximus,  sentiunt. 

Animi  deliquia  rarissime  tantum  occurrunt  (1).  Vi¬ 
giliae  autem  pertinacissimae  in  morbis  pancreaticis,  licet 
parvi  interdum  momenti,  rarae  haudquaquam ,  aegros 
maxime  angunt. 

•  i  . 

5)  Signa  aci  halitum  referenda. 

Aegroti  vero  plerumque  ultima  macie  brevi  tempore 
conficiuntur  et  tantopere  contabescunt,  ut  ossium  seriei, 
quam  sceletum  vocant,  haud  dissimiles  sint.  Neque,  quo¬ 
modo  haec  tabes  tam  celeriter  increscat,  quum  pancreas 
tam  parvi  momenti  sit  organon,  facile  est  intellectu.  Nam, 
ex  quotidiana  humoris  vitalis  jactura  sola  eam  proficisci, 

■  t  lt  i 

vix  credibile.  Neque  etiam  digestio  ciborum  statim  tam 
turbata  est,  ut  illam  efficere  possit.  Itaque  forsan,  quod 
ductui  thoracico  incumbens  pancreas  aegrotans  chyli 
viam  facile  intercludit,  haud  levioris  momenti  aestiman¬ 
dum  esse  videatur. 

Facies,  quam  vocant  abdominalem,  ut  alios  organo¬ 
rum  abdominis  morbos,  ita  etiam  hos  haud  ferme  lon- 
gum  tempus  deficere  solet.  Vultus  plerumque  languidus, 
inquietus,  tristis,  miserabilis,  facies  collapsa,  pallida,  ca¬ 
daverosa. 

Cutis  autem  in  omnibus  fere,  qui  ex  pancreate  male 
affecti  sunt,  singulari  quodam  modo  defoedata,  sicca,  te¬ 
nax,  habitum  pergamenum  quasi  referens,  omni  fere  tur- 
gori  vitali  destituta,  facilis  motu  et  in  longas  plicas  ele- 


1 

(1)  S  t  tfr  c  kiu  s  1,  c. 

vatu,  coloris  plerumque  expers,  parum  sensibilis,  apud 
plurimos  pallida,  flavescens  aliquanfulum,  interdum  etiam 
plane  icterica. 

DIAGNOSIS. 

*  '■*  ‘t  •  •.  fi.:-.  .*  ...  .  ,  j  ‘  ,  _  .  ' 

Et  inter  se  et  a  vicinarum  partium  malis  morbi 
pancreatici,  imprimis  si  nuper  exorti  sunt,  difficillimi  di¬ 
stinctu.  Quomodo  autem  inter  sese  differant,  quantum 
fieri  potest,  ex  iis,  quae  infra  dicturi  sumus,  colliges; 
quomodo  ab  aliis  morbis,  ad  exiguam  nostram,  quam 
haud  multo  majorem  hujus  quidem  rei  etiam  doctissimi 
servant,  scientiam  hic  afferre  studebimus. 

Quae  signa  stomachus  laborans  praebet,  quo  recen¬ 
tius  malum  est,  eo  maturius  post  coenarn  praecipue  elu¬ 
cent,  et  quidem  prae  ceteris  tunc  vomitus,  qui  omnino 
frequentius,  quam  in  pancreatis  morbis,  hic  occurrit,  vehe- 
mentior  est.  Diarrhoea  autem,  si  ventriculus  male  affectus  est, 
rarius  observatur.  Incubitus  vero  lateris  dextri  dolores, 
qui  sinistram  plerumque  stomachi  partem,  saccum  coe- 
cum,  obtinent,  minus  tollet.  Saepius  quoque  cerebri 
officium  nervorum  consensu  morbi  stomachici  abalienant. 
Praeterea  linguae  conditio  certius  stomachi,  quam  pan¬ 
creatis  vitii  signum  offert.  —  Hepatis  malam  affectionem 
symptomatibus  biliosis:  amore  oris,  colore  icterico,  dolo¬ 
ribus  sympathicis  extremitatum  dextrarum,  cephalalgia 
cognosces,  praecipue  autem,  quominus  dextro  lateri  in¬ 
cumbat,  aeger  impeditus  est.  Praeterea  regio  hypochon¬ 
driaca  dextra  digitis  exploranda  atque,  utrum  dolor  ad¬ 
sit,  an  adfuerit,  quaerendum.  Sin  autem  vesicula  fellea 
affecta  est,  in  hepatis  margine  eam  tanges,  neque  signa 

hepatica  adesse  solent.  Nequaquam  autem  in  utroque 
>  lioc  morbo  maciem  tam  celeriter  irruentem  videbis. 

Sin  vero  lien  male  sese  habet,  et  vomitus  et  diar¬ 
rhoea  rarius  observantur,  et  quando  adsunt,  eruor  gum- 
tmosus,  ater  plerumque  abjicitur.  Quibus  dolor  et  in 
k|  Tegione  hypochondriaca  sinistra,  quem  digito  premens 
augebis,  et  extremitatum  sinistrarum  sympathicus  acce¬ 
dit.  Etian? digitis  perscrutando,  ut  locum  affectum  fa¬ 
cilius  cognoscas,  efficies. 

Renum  vero  aegrotantium  praecipue  urina  excreta 
signa  largitur.  Quasi  formicarum  in  femore  repentium 
sensus  atque  femoris  stupor  percipitur.  Testiculus  ab¬ 
domini  affigitur.  Dolet  regio  renalis.  Incumbitus  resu¬ 
pinus,  dorso  aliquantum  elevato,  maxime  conducit. 

Tractum  autem  intestinorum  aegrotum  fere  sem- 
per  vomitus  deficit,  aut,  si  quando  adest,  certo  post  pa¬ 
stum  tempore  cibos  concoctos  ejaculans  prorumpit. 
Etiam  diligenter  manu  abdomine  indagando  atque  ex 
loco  invento,  quem  dolor  occupat,  aliquid  proficies. 

EXITUS  MORBORUM  PANCREATIS. 

Raro  tantum  in  valetudinem  secundam  hi  morbi 
decurrunt,  quod  si  fit,  plerumque  sine  crisi  convalescunt 
aegroti.  Saepius  autem  leviores  in  alios  pancreatis  mor¬ 
bos  graviores  exeunt,  e.  g.  pancreatitis  in  suppurationem, 
aut  in  indurationem,  induratio  vero  in  scirrhum  etc. 
abit.  Crebro  etiam  aliorum  organorum  morbos  incitant. 
Si  enim  ductus  choledochus  pancreatis  onere  invius  fa¬ 
ctus,  aut  si  una  cum  ductu  pancreatico  in  os  mutatus 
est,  icterus  oritur.  Etiam  vasorum  sanguiferorum  vitia, 
morbi  cordis,  lienis  rcliquorumque  abdominis  viscerum, 

incumbente  venis  et  arteriis  pancreatis  mole,  gignuntur. 
Melaena  quoque  pancreatis  suppuratione  existere  potest. 
Plerumque  autem  in  phthisin,  aut  in  hydropem  abeunt 
morbi  pancreatici ;  quare  saepissime  morte  finiuntur,  quae 
quidem  hos  morbos  ipsos  minus  excipit,  sed  mala,  quae 
eos  sequuta  sunt. 

AETIOLOGIA.  * 

Morborum  pancreatis  causas,  ut  cujusvis  alius  morbi, 
duplices  esse  oportet,  et  quae  proclivem  reddant  homi¬ 
nem,  et  quae,  existente  jam  hac  indole,  morbum  ipsum 

K'  , 

excitent.  Causae  autem  tum  externae  quumpraedisponentes 
satis  adhuc  in  obscuro  versantur,  neque  multa  igitur  de 
his  afferri  possunt. 

/ 

1.  Causae  praedisponentes. 

Magis  ad  hos  morbos  infantia  inclinat,  iique  impri¬ 
mis  parvuli,  qui,  scrophulosi  laborantes,  diarrhoeas  crebrio¬ 
res  aquosas  jactant  et  sialorrhoeam  abdominalem  susti¬ 
nent  eo  potissimum  tempore,  quum  dentes  sunt  eru¬ 
pturi  (1).  Aetas  autem  virilis  his  malis  minus  subjecta. 
At  senectus  magnopere  illa  fovet.  Marasmo  enim  de¬ 
functi  pancreas  aridum  et  exsiccatum  plerumque  prae¬ 
bent  (2). 

Foeminas  autem  viris  majorem  proclivitatem  habere, 
et  ex  laxiore  earum  corporis  structura  elucet,  et  expe- 

(1)  Wedekind  Aufsatze  uber  versch.  wiclit.  Gegenst.  d. 
Arzneiwiss.  Leipz.  1791,  p.  336. 

(2)  Siebold  diss.  sist.  histor.  system.  saliral.  physiol.  et 

pathologice  considerati.  Jen.  1797.  p.  122.  # 

Irientia  docet  (X).  —  Etiam  homines,  qui  temperamento 
phlegmatico  uti  ajunt,  praediti  sunt,  proniores  ad  hos 
morbos  inclinant. 

Corporis  structuram  perversam,  formam  gibbosam, 
lordosin  imprimis  et  scoliosin  causam  nonnulli  arguunt  (2). 

2)  Causae  occasionales. 

Vivendi  autem  rationem  haud  parvi  momenti  esse, 
constat.  Qui  enim  vitam  degunt  sedentariam  et  qui 
trunco  in  adversum  inclinato  assidue  opera  faciunt,  pan¬ 
creaticis  morbis  saepe  prosternuntur. 

Remedia  quoque  et  nutrimenta,  quae  valde  tractum 
intestinorum  irritant,  imprimis  autem  sialagoga,  nec  non 
contagia  quaedam  et  miasmata,  quae  glandulas  salivales 
ceteras  vehementer  stimulantes  salivationem  excitant,  eo¬ 
dem  modo  pancreas  afficiunt.  Emetica  et  drastica  re¬ 
media,  qu\bus  abusus  eris,  mercurialia,  capsicum  an¬ 
nuum,  nicotiana,  armoracia,  sinapis,  radix  pyrethri  etc. 
pancreas  aegrum  reddere  possunt.  Etiam  veneno  hydro- 
phobico  pancreas  affici  dicitur  (3). 

Neque  minus  illi,  qui  spirituosa  et  prae  ceteris  vi¬ 
num  adustum  (4)  immodice  hauriunt,  et  etiam,  qui  her- 

t 

bae  nicotianae  fumo  semper  delectantur  simulque  malam 


(1)  H  ari  es  1,  c.  p.  39.  Schqenlein  1.  e.  I.  p.  403. 

(2)  Siebold  1.  c.  V.  124. 

Schmidt.  Beschreib.  eia.  neuen  Mascli.  z.  Verminder.  u. 
Heil.  d.  Buckels.  Leipz.  1796.  p.  25. 

(3)  Harles  1.  c.  27. 

Siebold  1.  c.  p,  147. 

(4)  Schoenlein  1.  c.  403. 

multum  exspuendi  consuetudinem  exercent  (5),  vitia  pan¬ 
creatis  sibi  contrahunt. 

Alios  etiam  morbos  causas  merito  accusamus :  ar¬ 
thritidem  anomalam,  febres  intermittentes,  chlorosin,  men¬ 
ses  cessantes,  quibus  major  sanguinis  copia  in  abdomine 
accumulatur.  Syphiiin  quoque  e  suspicione  vindicare  se 

i 

posse,  nonnulli  negant.  Quin  vero  scrofulosi  magna  in 
hac  re  culpa  tribuenda  sit,  vix  dubitandum  (2).  Prae¬ 
terea  cujusvis  partis  adjacentis  mutatio  morbosa  pan¬ 
creaticis  vitium  gignere  potest.  Etiam  si  testiculus  male 
affectus  est,  aut  si  exstirpatur,  pancreas  inde  quasi  me¬ 
tastasi  laborare  et  saepius  suppuratione  consumi,  me¬ 
moria  dignum.  Organorum  secernentium,  quae  cum  pan¬ 
create  consensu  quodam  nervorum  conjuncta  sunt,  vel 
simili  munere  funguntur,  si  tollitur  et  supprimitur  offi¬ 
cium,  facile  fit,  ut  pancreas  secretionem  quasi  vicariam 
instituat.  Ptyalismo  enim  glandularum  oris  suppresso, 
saepe  diarrhoeam  salivalem  oriri  videmus.  Eodem  fere 
modo,  urina  suppressa,  diarrhoea  urinosa  interdum  ex 
pancreate  fluere  dicitur  (3). 

Yi  autem  externa,  ictu,  impressione  vehementi  c et. 
rarius  oh  situm  remotum  et  absconditum  offendi  poterit 
pancreas. 

Etiam  cruditates  et  aciditatem  primarum  viarum, 
praecipue  autem  vermes,  in  tractu  intestinorum  vitam 
agentes,  ad  causas  illas  referendas  esse,  existimemus. 

(5)  de  Hildenbrand  instit.  praclico-iued,  Vindob,  §.  800, 

(6)  Ha i*l es  1.  c,  p.  39. 

Hufeland  Journ.  1816.  St..  I.  p.  43. 

(3)  R  h  o  d  i  u  s  cent,  obs.  84. 

1  PROGNOSIS* 

Quodsi  ad  illa,  quae  supra  dicta  sunt,  respexeris 
plerumque  malum,  saltem  dubium  morbi  exitum  fore  au¬ 
guraberis,  non  quo  tam  intensus  sit  morbus,  sed  quia 
principio,  ubi  sanatu  facilior,  cognitu  eo  difficilior  est. 
Sed  causae  quoque  maximam  partem  tales  sunt,,  quales, 
prognosin  bonam  nos  divinari,  minus  patiuntur.  Variam 
igitur  pro  variis  causis  et  pro  morbi  statu  et  indole  pro¬ 
gnosin  sistes.  Omnino  magnopere  hi  morbi  in  hydro¬ 
pem  aut  in  phthisin  abire  amant,  hanc  autem  malunt. 
Piarrhoea  et  vomitus  interdum  criseos  locum  tenent, 
nonnunquam  autem  paulatim  aegroti  convalescunt. 

CURA. 

Ex  diversis  vero  paucreatis  morbis  diversam  insti¬ 
tues  sanandi  methodum.  Si  enim  inflammata  est  glan¬ 
dula,  adparatus  antiphlogisticus  adhibendus,  sin  autem 
atonia  laborat,  hydrargyri  praeparata,  remedia  excitan¬ 
tia  et  roborantia  utilia  erunt.  Si  vero  pancreas  in  de-r 
terius  mutari  vult:  ulcus  artificiale  constituendum,  salia 
solventia  porrigenda.  Praeterea  imprimis  stomachum 
tractumque  intestinalem  observes,  neque  ejus  excretiones 
plane  supprimi,  neque  nimias  fieri,  concedas.  Vomitum 
autem  vehementem  coerceas  atque  impedias.  Aegrotos 
vero  plantis  et  diaeta  lactea  seroque  lactis  nutrimento 
uti,  jubebis.  Mercurio  ne  abutere,  sed,  si  opus  est,  par 
vis  tantum  dosibus  porrige.  Etiam,  ne  vi  externa  la¬ 
cessatur  pancreas,  aeger  caveat. 

SINGULI  PANCREATIS  MORBI  ENUMERANTUR. 

1.  Erethismus  pancreatis. 

Dolorem  exiguum  tendentem  et  anxietatem  quandam 
in  scrobiculo  cordis  haerentem  aegrotantes  sentiunt.  Sa¬ 
livatio  accedit  et  spontanea  et  paucis  kydrargyri  granis 
excitata,  neque  ore,  neque  collo  signa  morbosa  praebente. 
Quae  autem  ptyalismo  abdominali,  qui  etiam  minimis 
mercurii  dosibus  cieri  dicitur,  ejaculantur,  aquosa,  spu¬ 
mosa,  tenacia  sunt,  plerumque  sine  faecibus,  interdum 
etiam  cruenta  5  aliquando  diarrhoea  salivalis  cum  alvi 
obstructione  alternat.  Lateri  dextro  et  tergo  incumbere, 
aegrotus  amat.  Appetentia  carnis  magna,  attamen  ema- 
cescit  corpus. 

Imprimis  autem  in  iis,  qui  aciditate  stomachi  labo¬ 
rant  et  in  chloroticis  hic  inveniri  dicitur.  Etiam  in  iis, 
qui  jam  multum  hydrargyri  sumserunt,  adesse  illum  su¬ 
spicaberis. 

Si  in  eum  recentem  medicaminibus  impetum  cepe¬ 
rimus,  facilior  sanatu  erit,  sin  autem  longius  tempus 
perstiterit,  ne  in  hydropem,  aut  in  phthisin  abeat,  peri¬ 
culum  erit. 

Cura  autem  eadem,  atque  in  ptyalismo  oris,  insti¬ 
tuenda;  primum  igitur  des:  dec.  alth.  cum  extr.  cicut., 
aut  cum  opio,  laurocer.  aqua;  deinde  ad  adstringentia 
venies.  Si  diarrhoea  vehemens  est,  parva  emetica  ex 
ipecacuapha,  dein  etiam  opium  cum  gi.  kino  proficient. 
Cataplasmata  ex  hb.  cicut.,  hyosc.,  bellad.,  abdomini  im¬ 
ponere,  etiam  validiora  derivantia  cuti  adplicare  et  bal¬ 
nea  calida  adhibere,  utile  est.  Praeterea  diaeta  blanda, 
nutrienti,  lactea,  vegetabili  utatur  aeger. 

2.  Atonia  pancreatis. 

Sive  inflammationem  sive  erethismum  sequitur.  Re¬ 
gio  epigastrica  obtuse  dolet,  tumet,  tensa  est.  Aeger 
salivam  ejicit  multam,  vomit,  emacescit.  Faeces  vero 
aut  rarae  et  siccae  sunt,  aut  omnino  non  emittuntur. 

Cura  ad  statum  aptanda  et  quae  corpus  confirmet, 
irritet,  nutriat;  et  quae  pancreas  ipsum  stimulet  et  alvi 
obstructionem  pertinacissimam  tollat,  quod  hydrargyro 
plerumque  fit.  Simul  unguenta  irritantia  abdomini  in¬ 
fricanda,  praecipue  linimentum  volatile. 

• 

3.  Pancreatitis  acuta. 

Dolor  fixus,  opprimens  inter  scrobiculum  cordis  et 
umbilicum,  quem  locum  supra  accuratius  determinavi» 
mus,  adest,  dum  organorum  finitimorum  aegrotantium 
symptomata  desunt;  sternutatione,  tussi  et  impleto  ven¬ 
triculo  augetur,  vesperi  in  ardorem  modicum  transit.  Si 

t 

truncus  in  adversum  flectitur,  quasi  onus  in  stomachum 
et  abdomen  decidit.  Sialorrboea  abdominalis,  quae  ini» 
tio  non  fluit,  postremo  salivationem  comitatur,  vel  sequi¬ 
tur.  Sin  autem  morbus  vehementior  est,  etiam  et  sedes 
adstrictae  et  os  plane  siccum  esse  possunt.  Nausea  ori¬ 
tur  et  vomitus;  sitis  vehemens  ardet.  Iucubitus  sinistri 
lateris  et,  si  stomachus  refertus  est,  etiam  tergi  omnia 
haec  signa  auget,  status  celsus  et  erectus  haud  diu  su¬ 
stinetur.  Plerumque  febris  flagrat;  interdum  etiam  ani¬ 
mus  percellitur. 

Morbus  rarissimus  tribus  aut  quatuor  diebus  decur¬ 
rit,  maximo  pronus  ad  iterationem.  Diarrhoea  et  vomi- 

tus  interdum  criseos  locum  tenent,  nonnunquam  etiam 
paulatim  morbus  decrescit. 

Curam  autem  antiphlogisticam  et  demulcientem  ad¬ 
hibebis.  Porrige  mucilaginosa  cum  absorbentibus  et 
opio;  inf.  bellad.  cum  extr.  tarax.;  extr.  graminis,  ad¬ 
mixto  tart.  stib.  refracta  d<?si,  quamdiu  vomitus  non  adest. 
Hirudines  aut  cucurbitulae  loco  dolorifico  adplicandae. 
Fomentationes  ex  speciebus  emollientibus  alvo  imponen¬ 
dae,  praeterea  balnea  calida  utilia  sunt.  Derivationem 
institues  praecipue  apud  foeminas  clysmatibus  et  pedilu- 
viis,  apud  viros  etiam  per  renes  herba  digitah ,  terebinth. 
cum  sulphuris  parvis  dosibus  mucilagine  multa  involutis. 
Nutrimenta  autem  omnia,  quae  stimulant  e.  g.  zingib. , 
piper.,  spirit. ,  aegrum  vitare  oportet;  sed  mucilaginosa, 
saccharina,  succos  herbarum  recenter  expressos,  serum 
lactis  consumat. 

4.  Pancreatitis  chronica. 

Ardorem  quendam  in  regione  epigastrica  inter  pro¬ 
cessum  ensiformem  et  umbilicum  magis  dextrorsum  et 
columnam  vertebralem  versus  haerentem,  qui  uno  tenore 
adest  et  periodice  augetur  ad  sensum  vehementiorem, 
dolori  colico  haud  dissimilem,  aegroti  sentiunt.  Quodsi 
regionem  illam  digitis  indagaveris  plerumque  neque  tu¬ 
mentem,  neque  tensam,  imo  interdum  molliorem  inve¬ 
nies.  Si  autem,  relaxatis  abdominis  integumentis,  valde 
presseris,  aut  si  corpus  in  adversum  erit  curvatum,  non- 
nunquam  dolor  increscit.  Eructantium  frequenter  os 
saliva  proprii  saporis  saepius  impletur.  Quae  quidem 
eructatio  postremo  aucta  in  vomitum  transit,  quo  sali¬ 
vae  tenacis,  albuminosae,  acute  sapientis  magna  saepe 

vis  ejicitur.  Sedes  autem  initio  tantum  morbi  rariores, 
quo  magis  profecto  semper  diarrhoea  ilia  aquosa  pro¬ 
rumpit.  Facies  vero  abdominalis,  uti  vocant,  minime 
;  abest.  Emacescunt  celeriter  aegroti  et  omnino  viribus 
destituuntur.  Anxietate  quadam  mira  afficiuntur,  animo 
multum  prosternuntur.  Incubitum  lateris  dextri  facilius 
ferre  possunt.  Postremo  intumescunt  abdomine,  hydro¬ 
pici  fiunt  pedibus,  accedit  febris,  quae  antea  rarius  ade- 

•  .  # 
rat  et  omnino  fortasse  tum  demum,  quum  jam  glandula 

suppurat  et  phthisis  aegrum  conficit,  florere  coepit  et 
quidem  tempore  vespertino. 

Ut  in  bonam  abeat  valetudinem,  tantum  reprodu- 
ctione  sensim  firmata,  sine  crisi  efficitur.  Saepius  au¬ 
tem  in  alium  morbum  transit:  in  exulcerationem  et 
phthisin,  in  scirrhum;  frequentius  vero  induratur  glan¬ 
dula,  quam  suppuratione  dissolvitur.  Mors  igitur  nun¬ 
quam  pancreatitide  chronica  ipsa,  sed  tantum  illis  dege¬ 
nerationibus  arcessitur. 

Quam  curam  instituimus,  fere  eadem  atque  in  pan¬ 
creatitide  acuta,  sed  minus  antiphlogistica ,  magis  deri¬ 
vans.  Praeterea,  si,  ne  induret  glandula,  metuimus,  sal 
ammon.  c.  kcrm.  miner.,  aut  sulph.  aur.,  et  ammon. 
carbon.,  natr.  carbon.,  atque,  si  secretio  non  aucta  est, 
calomel  porrigimus.  Unguenta  volatilia  c,  ungt.  ciner. 
infricanda,  empl.  vesicans  ventriculi  regioni  adplicandum 
et  alias  etiam  ulcus  artificiale  formandum.  Balnea  quo¬ 
que  ex  sapone  parata  conducent. 

5.  Induratio  pancreatis. 
a)  Sine  tumore. 

Dolor  opprimens  in  epigastrio  ct  vomitus  sempiter- 

nus  adest,  et  hic  quidem  praecipue  post  coenam  et  tem¬ 
pore  matutino,  qui,  si  supprimitur,  majores  etiam  mole¬ 
stias  affert.  Ejicitur  autem  mucus  spumosus,  aquosus 

a 

etiam  stomacho  jejuno,  cui,  si  non  simul  cibi  admixti 
sunt,  pancreas  solum  affectum  esse  dicitur.  Quo  faci¬ 
lior  omnino  vomitus  aquosus,  spumosus  fit,  eo  simpli¬ 
cior  morbus.  Quo  vehementior  autem  nausea  et  eructa¬ 
tio,  eo  certius  cum  aliis  morbis  eum  complicatum  esse, 
judicandum  est.  Etiam  sialorrhoea  filiformis,  insipida 
simplicem  indicat  morbum,  sin  autem  amara,  biliosa, 
acuta  est,  alii  quoque  adsunt  morbi.  Si  diarrhoea  satis 
large  fluit,  salivatio  minor  et  malum  simplex  est.  Si 
vero  illa  minor,  aut  si  sedum  obstructio  una  cum  sali¬ 
vatione  adest,  alium  etiam  morbum  participem  esse,  su¬ 
spicabimur. 

Stomacho  jejuno  et  musculis  abdominalibus  laxis 
pancreas  loco,  quem  supra  statuimus,  induratum  tactui 
aderit.  Sensum  cujusdam  corporis  duri  inter  stomachum 
et  columnam  vertebralem  sedentis  aegroti  percipiunt. 
Incumbere  lateri  dextro  maxime  iis  conducit, 
b)  Cum  tumore. 

Sensus  quidam  tendens,  premens  praecipue  trunco 
incurvato,  epigastrium  perpetuo  occupat.  Tumor  digi¬ 
tis  facilius  indagatur.  Interdum  longum  tempus  perstat 
induratio  neque  accrescit  atque  largam  materiae  excre- 
tionem  alit,  qiiae  eructatione  et  per  anum  abjici  vide¬ 
tur,  etiamsi  nausea,  sensibilitas  et  oppressio  regionis 
ventriculi  remittant,  neque  etiam  digestio  molestior  est, 
nisi  aut  excretio  imminuta,  aut  ductus  excretorius  invius 
est.  Postremo  autem  induratio  magis  extenditur  totam- 
que  glandulam  paulatim  occupat  atque  maciem,  post 

plures  annos  mortiferam,  adducit.  Aegroti  saepe  morosi 
ct  difficiles  redduntur. 

Plerumque  autem  hic  morbus  pancreatitidem  chro¬ 
nicam  sequitur,  quae  etiam,  modice  flagrans,  illum  comi¬ 
tatur.  Hb.  belladon.  levare  malum  dicitur  5  etiam  rad. 
saponar.  et  salia  solventia  lenia  celebrantur  5  opium  et 
hyosc.,  dec.  humuli  lup.  c.  op.  aut  c.  aq.  lauroc.,  etiam 
asa  foet.,  fl.  benzoes  morbo  conducere  traduntur.  Ungt. 
hydrarg.  et  linim.  volat,  inunguenda  sunt.  Ad  salivae 
acidum  tollendum  porrige:  natr.  et  ammon.  carb,,  aq. 
calcis,  aq.  selteranam.  —  Diaeta,  quam  supra  attulimus, 
aegrotus  utatur. 

6)  Suppuratio  pancreatis. 

Maxime  haec  pancreatitidem  acutam  excipit.  Pus 

» 

autem  sive  in  abscessum  collectum  clausum  servatur, 
sive  in  organa  vicina  infunditur  eaque  diruit  et  phthisin 
affert.  Sin  autem  fortuna  favet,  etiam  per  ductum  Wir- 
sungianum  in  tractum  intestinorum  effluit  et  abjicitur, 
quo  facto  abscessus  sanatur. 

Praeter  alia  illa  signa  jam  allata  praecipue  pus, 
quod  urinae  admixtum  est  et  febris  hectica,  quae  malum 
comitatur,  ad  diagnosin  aliqua  adferre  poterunt. 

Contra  suppurationem  hanc  remedia  irrito  adhiben¬ 
tur.  Ad  maciem  autem  et  virium  debilitatem  coercen¬ 
dam  medicamina,  quae  vocant  tonica  et  nutrientia, 
danda  sunt. 

'  _  \  'i-  L  I .  V  • 

7)  Phthisis  pancreatica. 

Sic  enim  illam  phthisin,  quae  pancreatis  vitiis  crea¬ 
tur,  appellant.  Nam  sive  ex  secretione  pancreatis  nimia 

et  ex  inflammatione  chronica,  sive  ex  induratione,  sive 
ex  suppuratione  et  exulceratione  originem  ducit.  Quae 
igitur  adfuisse,  scire  nos,  oportet,  ut  phthisin  ex  pan¬ 
create  deducere  possimus. 

Medico  autem,  quum  causae  morbi  non  fere  remo- 

I 

vendae  sint,  id  imprimis  agendum,  ut  corpus  viresque 
aegroti,  quantum  fieri  poterit,  ad  regulas,  quae  etiam  in 
ceteris  phthisibus  valent,  sustentet  atque  confirmet. 

8)  Lapides  pancreatis  aliique  morbi . 

Hujus  morbi  nostra  quidem  aetate  certa  signa  dari 
non  possunt.  Nonnunquam  autem  pancreati  lapides  in- 
esse,  ex  cadaveribus  dissectis  constat.  Nam  de  Graaf 
septem  ad  octo,  Portal  etiam  plures  lapides  invenit. 
Ubi  vero  eos  adesse  suspicaris,  diligenter  faeces  perscru¬ 
tari  te  oportet.  Interdum  doloribus  dirissimis  aeger  cru- 
**  * 

ciatur.  Cave,  ne  certo  malum  exitum  augureris,  quia 
vitium  brevi  remittere  potest  5  macies  tollitur  et  pro 
morte,  quam  minatus  es,  valetudo  venit  secunda.  Ad 
terendos  lapides  alkalia  commendanda  sunt. 

Pancreas  interdum  etiam  scirrho,  carcinomate  et  alio 
modo  dirui  potest.  Stoerck(l)  de  homine  narrat,  cu¬ 
jus  pancreas  in  saccum  librarum  tredecim  sanguine  repletum 
distractum  erat.  Etiam  hydatides,  vermes  in  pancreate 
ejusque  ductu  inventi  sunt.  Quibus  omnibus  malis  multi 
saepe  dolores,  facies  pallida,  cachectica,  macies  et  virium 
debilitas  exoriuntur.  Sed  quum  cujusvis  mali  certiora 
signa  adhuc  plane  in  obscuro  versentur,  etiam  cognitu 
difficillima  imo  neque  cognoscenda  neque  sananda  ple¬ 
rumque  esse,  satis  apparet. 


(l)  Ann.  ined.  seeimd.  p.  248. 

Y  I  T  A. 


i^irncte  ego ,  oppidulo  prope  Confluentes  sito ,  Car  olus 
Ludo  vicus  DI  e  dictis,  fidem,  confiteris  euangelicam,  anno 
D1DCCCX  natus  sum ,  patre  Car  olo,  matre  E  lis  a  b  ei  ha , 
e  gente  Schramm ,  quos  parentes  dilectissimos  jam  dudum 
obiisse,  majorem  in  modum  lugeo. 

Primis,  quibus  instrui  solet  juventus,  litterarum  elemen¬ 
tis  in  urbis  patriae  scholis  et  plebejis  et  altioribus  imbutus 9 
in  gymnasia  et  Ciucenacense  et  Corfluentinum  me  contuli, 
quibus  annos  quatuor  frequentatis,  maturitatis  testimonio  anni 
DIDCCCXXX  auctumno  dimissus,  medicinae  studio  operam 
daturus,  in  universitatem  litterarum  Ileidelbergensem  abii  ibi- 
que  hisce  interfui  praelectionibus : 

III.  Bis  choff  de  botanice  generali ;  III.  Dierbach 
de  botanice  speciali ;  Ill.Gmelin  de  chemia ;  Ill.de  Leon - 
hard  de  miner  alogia;  III.  Er.  Arno  Id  de  osteologia  et  de 
anafomia  et  physiologia  organorum  sensuum  et  systematis 
nervosi ;  III.  Tiedemann  de  anatomia  et  de  secandorum 
cadaverum  arte,  de  physiologia  hominis  et  de  physiologia 
foetus ;  III.  Arno  Id  de  materia  medica ,  IU.  Puchelt  de 
pathologia  et  therapia. 

Biennium  ibi  moratus,  a . DII) CCCXXXI I autumno  in  acade- 
miam  Berolinensem  profectus ,  in  exercitum  regium  adscri - 
ptus ,  curandis  militibus  per  annum  incubui ,  et,  ah  IU. 
VE  ei  fs,  t.  t.  rectore  magnifico,  inter  cives  academicos ,  ab 
IU.  O  sann ,  t .  t.  gratiosi  tnedicorum  ordinis  decano  spe- 

ctabili,  inter  medicinae  studiosos  receptus ,  praeterea  has  fre¬ 
quentavi  scholas:  Cei.  Michelet  de  logice ;  IU.  Rust  de 
chirurgia  et  de  morbis  syphiliticis  et  ophthalmicis ;  III. 
B  usch  de  arte  obstetricia . 

Etiam  exercitationibus  clinicis  et  medicis  ducibus  Cei. 
Wolff,  III.  B 
IU.  Rust  et  IU. 

Juenghen  ustis 

Quibus  viris  illustrissimis  omnibus y  maxime  de  me  me¬ 
ritis j  gratias  ago  quam  maximas ,  atque  pia  grataque  mente 
eorum  semper  servabo  memoriam. 

[ Tentaminibus  vero  cum  philosophico }  tum  medico ,  exa¬ 
mineque  rigoroso  coram  gratiosa  facultate  medica  rite  supe¬ 
ratis  }  spero  fore ,  ut  dissertatione  thesibusque  publice  defen¬ 
sis }  summi  in  utraque  medicina  honores  in  me  Conferantur. 


T  H  E  S  E  S. 


1.  Sanguini  propria  vitae  vis  inest. 

2.  Cura  hydrocelis  incisione  facta  ceteris  praeferenda. 

3.  Hydrothorax  semper  cum  universali  affectione  asthenica 
conjunctus  est. 

4.  Omne  venenum  est  medicamentum. 


* 


irtels  et  Cei.  T  rue  st  edi }  chh-urgicis 
I)  i  effe  n  b  a  c  h  ,  et  ophthalmiatricis  III. 
sum. 


